Apostolien tekojen luvussa 7 kohtaamme kivisateen keskellä -
ensimmäisen kristityn marttyyrin.
Miksi hänet sitten tapettiin?
Hänellä oli vaarallinen ajatus, hyvin vaarallinen ajatus.
Hän sanoi:
"Jumalan temppeliä ei rakenneta ihmiskäsin."
Hänen nimensä oli Stefanos ja tämän vuoksi hänet tapettiin.
Asiaa ei auttanut, että hän sanoi sen temppeliä johtaville ihmisille.
Eikä sekään, että hän puhui oikeudenkäynnissä tavalla, -
jonka tarkoituksena ei ollut saada ystäviä eikä valamiehiä puolelleen.
Se, mitä Stefanos sanoi, miten hän sen sanoi ja missä hän sanoi sen, -
sai uskonnolliset johtajat kivittämään hänet.
Stefanos, ensimmäisen kristitty, joka kuoli uskonsa tähden, sanoi, -
ettei Jumalan temppeliä rakenneta ihmiskäsin.
Ei kovin vallankumouksellista. Se ei edes vaikuta olevan totta, -
sillä eivätkö kaikki temppelit ole rakennettu ihmiskäsin?
Mitä niin väärää temppelissä on?
Mitä sellaista Stefanos näki, että hänet piti tappaa?
Jotain sellaista hän tuntui näkevän, mitä apostolit eivät nähneet.
He suhtautuivat temppeliin paljon positiivisemmin kuin Stefanos.
Mikä temppelissä sai hänet puhumaan sitä vastaan niin rohkeasti?
Miksi hän näki sen vievän meitä pois Jumalan luota, eikä Häntä kohti?
Voit miettiä sitä tältä kantilta:
Jos lähettäisit Jumalalle kirjeen ensimmäisellä vuosisadalla, -
osoittaisit sen näin: Jumala, kaikkein Pyhin, Temppelivuori, -
ylipapin luona, Jerusalem, Palestiina.
Siellä Jumala oli ja se oli Hänen osoitteensa.
Koko uskonto keskittyi siihen, että olisi varmasti tarpeeksi puhdas -
lähestymään Jumalan asuinsijaa, kaikkein pyhintä.
Mitä puhtaampi oli, sitä lähemmäs pääsi.
Jos pysyit puhtaana, saatoit lähestyä Jumalaa ja Hän piti sinusta.
Jos olit epäpuhdas, -
vietit aikaa väärässä seurassa, et pessyt käsiäsi oikein, -
et toistanut rukouksia oikein, et uhrannut oikeaa eläintä, -
niin Jumala ei pitäisi sinusta, ei kuulisi tai pelastaisi sinua.
Puhtauteen keskittyvän uskonnon harjoittaminen on kauhistuttavaa, -
koska ongelmana on, ettei koskaan tiedä onko tarpeeksi puhdas, -
jotta Jumala pitäisi sinusta.
Jeesus vastusti tätä järjestelmää niin paljon, -
että Hän sanoi, että temppeli tullaan tuhoamaan.
Papit järjestivät Hänen murhansa.
Uskonto, jonka keskiössä on puhtaaksi tuleminen pelastuakseen, -
tuottaa hyötyä sitä hallitseville.
Se on tapa kontrolloida ihmisiä.
Työskennellessäni Kiinassa opin hyvin voimakkaalta mieheltä, -
uskonnolla hallitsemisen voimasta.
Hänellä oli käytännössä valta päättää ihmisten elämästä.
Tapasin hänet juhlissa, jonka järjestivät kotikirkkojen johtajat.
He sanoivat: "Tässä on tilaisuus kertoa hänelle evankeliumi.
Hän on provinssin ylin johtaja."
Silloin oli joulun alla, joten kerroin hänelle jouluseimestä.
Hän kuunteli niin tarkkaan, että luulin hänen pohtivan kääntymistä.
Sitten hän kiitti minua siitä, että kerroin hänelle tästä uskonnosta.
Hän kysyi apulaiseltaan, paljonko kristittyjä on tässä provinssissa.
Vastaus yllätti hänet.
Hän antoi tälle miehelle käskyn. Apulainen nousi ja lähti.
Sitten hän kääntyi ja kiitti taas, että kerroin tästä uskonnosta.
Hän kertoi kieltäneensä jouluseimen juhlimisen tässä provinssissa.
Sanoin: "Sinä siis kielsit joulun." Hän sanoi "Kyllä", kysyin miksi.
Hän kysyi: "Eikö se ole selvää?"
Jos Jumala voi syntyä lapseksi -
tuntemattomalle tytölle tuntemattomassa kylässä, -
niin silloinhan Jumala voi olla kuka tahansa ja olla missä tahansa.
En voi antaa tällaisen levitä.
En voi hallita sitä, hän sanoi.
Kysyin: "Mitä tarkoitat, ettet voi hallita sitä? Et voi luulla, -
että pystyt hallitsemaan Jumalaa."
Ja hän sanoi, että tietenkin.
Kysyin, miten voisit hallita Jumalaa.
Hän sanoi sen olevan yksinkertaista. Hänet täytyy vain pitää temppelissä.
Hän kehotti katsomaan mitä tahansa kiinalaista kylää.
Siellä on temppeli, johon talonpoika menee, sytyttää siellä tikun, -
laittaa sen sitrukseen ja pyytää hieman hyvää onnea esi-isiltään.
Ei haittaa, eikä vaaraa, koska Jumala ei poistu temppelistä.
Mutta tämä ajatus, ettei Jumala pysy temppelissä, -
vaan saattaa toimia kenen kautta tahansa, milloin ja missä tahansa.
Sitä ei voi hallita! Kuin puhuisi Herodekselle tai Kaifaalle, -
sen kaltaisille miehille, jotka kivittivät Stefanoksen kuoliaaksi.
Kun Stefanos pitää mahtavan puolustuspuheensa, hän kysyy, -
missä uskomme esi-isät kohtasivat Jumalan. Temppelissäkö?
Missä Abraham kohtasi Jumalan palvoessaan aurinkoa Irakissa?
Missä Joosef kohtasi Jumalan ollessaan vankeudessa Egyptissä?
Missä Mooses kohtasi Jumalan paimentaessaan Midianin autiomaassa?
Yksikään näistä uskomme esi-isistä ei kohdannut Jumalaa temppelissä.
Ettekö te tee siitä hieman liian tärkeää? He eivät pitäneet tästä.
Mikä on ihmiskäsin tehty temppeli, niin kuin Stefanos sen ilmaisi?
Se on jotain, minkä rakennamme pitääksemme Jumalan sen sisällä.
Jotain hienovaraista, -
jota luulemme tekevämme päästäksemme Jumalan luo.
Mutta itse asiassa pidämmekin Hänet kaukana ja ulkopuolella.
Meidän tulee tarkastella elämäämme ja kysyä onko meillä temppeli, -
jonka olemme tehneet hallitaksemme Jumalaa ja pitääksemme hänet siellä.
Se voi olla perinne, rakennus, paikka, oppi, kirja tai kokemus.
Jotain, millä yritämme saada Hänestä turvallisen ja ennustettavan.
Jotain, mitä teemme varmistaaksemme, että Hän on aina puolellamme.
Vie valtavasti energiaa pitää Jumala tällaisen laatikon sisällä.
Se on vaarallista meille, koska Jumala ei pysy siellä.
Jumalaa ei voi hallita. On hulluutta ajatella muuta.
Mutta meissä on aina jotain, joka yrittää.
Temppeli on siis se tapa, jolla yritämme pitää Jumalan loitolla.
Jos ymmärrämme tekevämme niin, -
Jumala vapautuu temppelistään.
Jos haluat Jumalasi turvallisena, hallittavana ja ennakoitavana, -
niin rakenna temppeli Hänelle.
Mutta jos haluat Jumalan sellaisena kuin Hän todella on:
vaarallisena, oikeudenmukaisena, kaikkivaltiaana, hyväksyvänä, -
niin silloin meidän on parasta hajottaa temppeli ja elää.
Suomennos ja tekstitys: Open Doors Finland ry